ལར་ཅིག་ཅར་འཇུག་པ་འདི་གནུབས་ཆེན་སོགས་ཀྱིས་ཀ་ཤི་དང་མ་ཧཱ་ཡན་གྱི་ལུགས་ལ་ཏོན་མེན་དང་ཙེན་མེན་གྱི་ཐ་སྙད་སྦྱར་བ།རྒྱ་ནག་ཏུ་ཧྲིན་ཞུའུ་དང་ཧིང་ནིང་གི་རྗེས་འབྲང་ལྷོ་བྱང་གི་ཆོས་བརྒྱུད་གཉིས་ཀྱི་མིང་དུ་བཏགས་པ།ཡང་ཅན་ཞིའུ་ཏོན་ཝོའུཏེ།བསྒོམ་པ་རིམ་གྱིས་པ་དང་རྟོགས་པ་ཅིག་ཅར་བ་ཞེས་བསྒོམ་རིམ་ལ་སྦྱར་བ།སྐབས་སྐབས་སྤྱིར་བཏང་གིས་མས་འཛེགས་རིམ་གྱིས་པ་དང་ཡས་བབས་ཅིག་ཅར་ཙམ་གྱི་བརྡ་ཆད་དུ་བསྒྱུར་བ་སོགས་ཀྱི་སྐབས་དོན་འབྱེད་ཐུབ་པ་ཡིན་ན་དོན་མེད་ཀྱི་སེམས་ཁྲལ་འདི་དག་ཅིས་ཀྱང་འཕྲད་མ་དགོས་པར་སྣང་ངོ་།།